Instrucțiunea 5

privind determinarea Valorilor Marjei de Livrare Fizică

***anexă la Regulamentul de compensare, decontare și gestionare a riscului al Bursei Române de Mărfuri în calitate de Contraparte pe piețele de energie electrică***

# Valoarea marjelor pentru livrare fizică

În perioda de livrare totalul garanțiilor necesare sunt formate din:

* Marja Inițială pentru pozițiile deschise intrate în Perioada de Livrare;
* Marja de Variație în cazul în care valoarea acesteia este *negativă* pe un Contract;
* Marja de Livrare Fizică pentru Perioada de Livrare a unui Contract

# Eliberarea Garanțiilor în Perioada de Livrare

* 1. Marja Inițială se eliberează în prima zi după încheierea Perioadei de Livrare.
  2. Marja de Variație negativă și Marja de Livrare Fizică se **eliberează în tranșe egale, pro-rata pentru fiecare zi a Perioadei de Livrare** după următorul algoritm:

# Valoarea unei tranșe = (Marja de Variație negativă + Marja de Livrare Fizică)/*n* și

**tranșa *n* se eliberează Ziua *n* a Perioadei de Livrare**

* + - Unde ***n*** reprezintă numărul de zile de livrare dintr-o Perioadă de Livrare;
    - Prima tranșă se va elibera în prima Zi a Perioadei de Livrare;
    - Ultima tranșă va fi eliberată în ultima Zi a Perioadei de Livrare.

# Modul de eliberare a Garanțiilor în contul MC la Contraparte în funcție de tipul acestora:

* 1. Eliberarea fondurilor bănești în numerar depuse de MC sau reținute prin Direct Debit pentru Marja de Livare Fizică la intrarea în perioada de livrare și pentru Marja de Variație cu valoare negativă înainte de intrarea în livrare a unui Contract:
     + Numerarul reținut prin Direct Debit sau depus prin ordin de plată este asimilat Garanțiilor în mod automat;
     + Numerarul reținut prin Direct Debit este evidențiat în Soldul Contului la comun cu numerarul depus de MC prin ordin de plată;
     + Fondurile bănești existente în contul MC în numerar, fie reținute prin Direct Debit fie depuse prin ordin de plată sunt evidențiate în analitic în cadrul Soldului Contului;
     + Eliberarea numerarului în Contul MC se face cu prioritate față de orice alte Garanții;
     + Eliberarea garanțiilor în numerar se face pro-rata pe baza principiilor enunțate la punctul 2.2;
     + Retragerea efectivă a fondurilor bănești din contul MC către sistemul bancar se face doar pe baza unei cereri de retragere numerar adresată BRM și doar în limita numerarului efectiv disponibil, neblocat în marje la momentul plății.
  2. **Eliberarea altor Garanții decât fondurile bănești în numerar**
     + Orice alte Garanții depuse de către participant în favoarea BRM, sunt tratate unitar din punct de vedere al eliberării;
     + Eliberarea Garanțiilor se va face automat conform punctului 2 în Contul unui MC.